
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1347 

3 Ιουλίου 2015 


ΑΠΟΦΑΣΕΙ Σ 

Αριθμ. 22/2015 

Έγκριση ή μη της τροποποίησης του Κανονισμού Εσω¬ 
τερικής Υπηρεσίας του Πρωτοδικείου Κοζάνης, που 
επήλθε με την υπ’ αριθμ. 1/2015 απόφαση της Ολο¬ 
μέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ (Σε συμβούλιο) 

Σήμερα, 28 Μαΐου 2015, ημέρα Πέμπτη και ώρα 09.30', 
στο Μέγαρο του Αρείου Πάγου και στην αίθουσα δι¬ 
ασκέψεων της Ολομέλειας (γρ. 205 του 2 ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988), όπως 
ισχύει σήμερα, Ολομέλεια σε συμβούλιο, στην οποία 
έλαβαν μέρος οι: 1) Αθανάσιος Κουτρομάνος, Πρόεδρος 
του Αρείου Πάγου, 2) Γεώργιος Χρυσικός, 3) Ιωάννης 
Σίδερης, 4) Δήμητρα Παπαντωνοπούλου, 5) Σπυρίδων 
Μιτσιάλης, 6) Βασιλική Θάνου-Χριστοφίλου, 7) Γεώργιος 
Γεωργέλλης, 8) Παναγιώτης Ρουμπής, Αντιπρόεδροι του 
Αρείου Πάγου, 9) Κωνσταντίνος Φράγκος, 10) Νικόλα¬ 
ος Πάσσος - Εισηγητής, 11) Ιωάννης Γιαννακόπουλος, 
12)Χρυσόστομος Ευαγγέλου, 13) Χριστόφορος Κοσμί- 
δης 14) Ευφημία Λαμπροπούλου, 15)Αντώνιος Ζευγώ- 
λης, 16) Εμμανουήλ Κλαδογένης, 17) Γεώργιος Σακκάς, 
18) Μαρία Βασιλάκη, 19) Χρυσούλα Παρασκευά, 20) Μα¬ 
ρία Γαλάνη-Λεοναρδοπούλου, 21) Ελένη Διονυσοπούλου, 
22) Παναγιώτης Χατζηπαναγιώτης, 23) Ιωσήφ Τσαλαγα- 
νίδης, 24) Πόνος Πετρόπουλος, 25) Ευγενία Προγάκη, 
26) Αγγελική Αλειφεροπούλου, 27) Μαρία Βαρελά, 28) 
Αριστείδης Πελεκάνος, 29) Βασίλειος Πέππας, 30) Γε¬ 
ώργιος Λέκκας, 31) Ειρήνη Καλού, 32) Δημήτριος Χον- 
δρογιάννης, 33) Αρτεμίσια Παναγιώτου, 34) Χαράλαμπος 
Μαχαίρας, 35) Σοφία Ντάντου, 36) Χρήστος Βρυνιώτης, 
37) Δημήτριος Τζιούβας, 38) Γ εώργιος Αναστασάκος, 
39) Ιωάννης Μαγγίνας, 40) Δήμητρα Κοκοτίνη, 41) Διο¬ 
νυσία Μπιτζούνη και 42) Γ εώργιος Χοϊμές, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου 
Ευτέρπη Κουτζαμάνη και η Γραμματέας της Ολομέλει¬ 


ας Μάρθα Ψαραύτη, Προϊσταμένη της Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα δύο (42), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 21-5-2015 έγγραφης πρόσκλησης του 
Προέδρου του Αρείου Πάγου, προς τους υπηρετούντες 
στον Αρειο Πάγο δικαστικούς λειτουργούς (άρθρο 14 
παρ. 2 εδ. α' Ν. 1756/1688, όπως αντικ. από το άρθρο 
3 παρ. 1 του Ν. 1868/1989), προκειμένου να αποφασίσει 
για την έγκριση ή μη της υπ’ αριθ. 1/2015 απόφασης 
της Ολομέλειας του Πρωτοδικείου Κοζάνης, η οποία 
διαβιβάσθηκε με το υπ’ αριθμ. 134/9-3-2015 έγγραφο 
της Προέδρου Πρωτοδικών Κοζάνης, Αννας Κουσιοπού- 
λου, το οποίο έχει ως ακολούθως: «Εχουμε την τιμή να 
σας υποβάλλουμε πιστό υπηρεσιακό αντίγραφο της 
υπ’ αριθμ. 1/2015 απόφασης του Δικαστηρίου του Πρω¬ 
τοδικείου Κοζάνης (ΣΕ ΟΛΟΜΕΛΕΙΑ), που αφορά τον 
καθορισμό των συνεδριάσεων της μεταβατικής έδρας 
του Μονομελούς Πλημμελειοδικείου Κοζάνης, που θα 
εκδικάζει τις ποινικές υποθέσεις της Επαρχίας Εορ- 
δαίας και παρακαλούμε για την έγκριση της ανωτέρω 
απόφασης». 

Ο Εισηγητής - Αρεοπαγίτης Νικόλαος Πάσσος, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο του Προέδρου Πρωτοδικών Κοζάνης και β. 
την υπό κρίση υπ’ αριθμ. 1/2015 απόφαση της Ολομέλειας 
του Πρωτοδικείου Κοζάνης, εισηγήθηκε την έγκριση της 
τροποποίησης του Κανονισμού Εσωτερικής Υπηρεσίας 
του ως άνω Πρωτοδικείου, όπως αναφέρεται στο σκε¬ 
πτικό της παρούσας. 

Η παριστάμενη Εισαγγελέας του Αρείου Πάγου, Ευ¬ 
τέρπη Κουτζαμάνη, αφού ανέπτυξε την πρότασή της, η 
οποία ήταν σύμφωνη με την πρόταση του Εισηγητή, στη 
συνέχεια αποχώρησε από την Ολομέλεια, σύμφωνα με 
το άρθρο 14 παρ. 1 εδ. γ' του Ν. 1756/1988, όπως αντικ. 
με το άρθρο 4 παρ. 1 του Ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παράγραφο 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας οργανισμού 
δικαστηρίων και κατάστασης δικαστικών λειτουργών», 
όπως ισχύει μετά την αντικατάσταση του με το άρθρο 
86 § 2 του Ν. 4055/2012, οι καταρτιζόμενοι κανονισμοί 
εσωτερικής υπηρεσίας των δικαστηρίων, καθώς και οι 
τροποποιήσεις τους, υποβάλλονται αμέσως στις οικεί¬ 
ες ολομέλειες των ανωτάτων δικαστηρίων, οι οποίες 
έχουν δικαίωμα συμπλήρωσης, τροποποίησης ή ακύ¬ 
ρωσης αυτών, ως προς όλα τα σημεία και ειδικότερα 
ως προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 
ισχύουν μόνο μετά την τελική έγκριση τους από τις 
ολομέλειες των ανωτάτων δικαστηρίων και αφού δια- 
βιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημε¬ 
ρίδα της Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Κοζάνης, με την υπ’ αριθμ. 1/2015 απόφαση 
της, τροποποίησε τον ισχύοντα Κανονισμό Εσωτερικής 
Υπηρεσίας του Δικαστηρίου αυτού. Η παρούσα τροπο¬ 
ποίηση κρίθηκε απαραίτητη, ενόψει της κατάργησης 
των μεταβατικών εδρών, σύμφωνα με τις διατάξεις του 
άρθρου 38 του Ν. 4274/2014, και τη συνακόλουθη κατάρ¬ 
γηση γ' της μεταβατικής έδρας του Μονομελούς Πλημ¬ 
μελειοδικείου Κοζάνης, που εκδίκαζε ποινικές υποθέσεις 
της Επαρχίας Εορδαίας. Ακολούθως δε, με τη διάταξη 
του άρθρου 127 του Ν. 4316/2014 περί «ιδρύσεως παρατη¬ 
ρητηρίου άνοιας, βελτίωσης περιγεννητικής φροντίδας, 
ρυθμίσεων θεμάτων αρμοδιότητας Υπουργείου Υγείας 
και άλλων διατάξεων», που δημοσιεύθηκε στο ΦΕΚ Α' 
270 και τέθηκε σε ισχύ την 24-12-2014, σύμφωνα με τη 
διάταξη του άρθρου 128 του ως άνω νόμου, θεσπίστηκε 
ότι «Ιδρύεται μεταβατική έδρα του Μονομελούς Πλημ¬ 
μελειοδικείου Κοζάνης, που θα εκδικάζει τις ποινικές 
υποθέσεις της Επαρχίας Εορδαίας και θα συνεδριάζει 
στο Ειρηνοδικείο Πτολεμαΐδας, σε ημέρες και ώρες που 
θα καθοριστούν με τον Κανονισμό Εσωτερικής Λειτουρ¬ 
γίας του Πρωτοδικείου Κοζάνης». Μέχρι την κατάργηση 
της μεταβατικής αυτής έδρας με τη διάταξη του άρθρου 
38 παρ. 1 Ν. 4274/2014, το Μονομελές Πλημμελειοδικείο 
Κοζάνης συνεδρίαζε στη μεταβατική έδρα του Ειρηνοδι¬ 
κείου Εορδαίας (Πτολεμαΐδα), σύμφωνα με τα οριζόμενα 
στον ισχύοντα μέχρι τότε Κανονισμό Εσωτερικής Λει¬ 
τουργίας Υπηρεσίας του Πρωτοδικείου Κοζάνης, τρεις 
(3) φορές το μήνα και συγκεκριμένα κάθε Τετάρτη της 
πρώτης, δεύτερης και τρίτης εβδομάδας εκάστου μηνάς, 
πλην του μηνάς Σεπτεμβρίου, που συνεδρίαζε δύο (2) 
φορές και συγκεκριμένα κάθε Τετάρτη της τρίτης και 
τέταρτης εβδομάδας του μηνάς Σεπτεμβρίου. Συγκεκρι¬ 
μένα, κατά το τελευταίο δικαστικό έτος που λειτούρ¬ 
γησε η μεταβατική έδρα Εορδαίας του Μονομελούς 
Πλημμελειοδικείου Κοζάνης, ήτοι κατά χρονικό διάστημα 
από 18-9-2013 μέχρι την 18-6-2014, πραγματοποιήθηκαν 
συνολικά 27 συνεδριάσεις του Μονομελούς Πλημμελει¬ 
οδικείου Κοζάνης στη μεταβατική έδρα Εορδαίας, κατά 
τις οποίες εισήχθησαν συνολικά 367 ποινικές υποθέσεις. 


Περαιτέρω, σύμφωνα με τον υπ’ αριθ. 6/2001 Κανονι¬ 
σμό Εσωτερικής Λειτουργίας Υπηρεσίας του Πρωτοδι¬ 
κείου Κοζάνης, όπως τροποποιήθηκε με την υπ’ αριθ. 
1/2013 απόφαση της Ολομέλειας αυτού του Δικαστηρίου, 
που εγκρίθηκε με την υπ’ αριθ. 31/2013 απόφαση της 
Ολομέλειας του Αρείου Πάγου και δημοσιεύθηκε στο 
ΦΕΚ Β' 1689/10-7-2013, το Μονομελές Πλημμελειοδικείο 
Κοζάνης συνεδριάζει στην έδρα του Πρωτοδικείου την 
πρώτη Δευτέρα κάθε μήνα, καθώς και κάθε Τετάρτη 
των τεσσάρων πρώτων εβδομάδων κάθε μήνα. Ως εκ 
τούτου, κατά την κρίση της Ολομέλειας και λαμβανομέ- 
νης υπόψη της φύσης του κύριου όγκου των υποθέσεων 
που εισάγονται προς εκδίκαση στη μεταβατική έδρα 
Εορδαίας του Μονομελούς Πλημμελειοδικείου Κοζάνης, 
όπως προκύπτει από την επισκόπηση των πινακίων του 
χρονικού διαστήματος από 18-9-2013 μέχρι 18-6-2014 
(παραβάσεις ΚΟΚ, επιταγές, φορολογικά αδικήματα 
κλπ.), κρίνεται επαρκής ο αριθμός των δύο (2) συνολι¬ 
κά συνεδριάσεων το μήνα, πλην των μηνών Ιουλίου και 
Αυγούστου, που δεν γίνονται συνεδριάσεις στις μεταβα¬ 
τικές έδρες, δεδομένου ότι οι νέες αυτές συνεδριάσεις 
προστίθενται στις ήδη υφιστάμενες συνεδριάσεις του 
Μονομελούς Πλημμελειοδικείου της έδρας. 

Κατ’ ακολουθία των ανωτέρω, η Ολομέλεια του Πρω¬ 
τοδικείου Κοζάνης αποφάσισε ότι πρέπει να καθοριστεί 
για τη μεταβατική έδρα του Μονομελούς Πλημμελειοδι¬ 
κείου Κοζάνης, που θα εκδικάζει ποινικές υποθέσεις της 
Επαρχίας Εορδαίας και θα συνεδριάζει στο Ειρηνοδικείο 
Πτολεμαΐδας, αριθμός δύο (2) συνεδριάσεων κάθε μήνα, 
πλην των μηνών Ιουλίου και Αυγούστου που δεν θα γί¬ 
νονται συνεδριάσεις. Οι συνεδριάσεις να γίνονται καθ’ 
όλο το δικαστικό έτος ήτοι από 16 Σεπτεμβρίου έως 30 
Ιουνίου και συγκεκριμένα κατά τους μήνες Οκτώβριο, 
Νοέμβριο, Δεκέμβριο, Ιανουάριο, Φεβρουάριο, Μάρτιο,Α¬ 
πρίλιο, Μάιο και Ιούνιο κάθε Τετάρτη κάθε Τετάρτη της 
δεύτερης και τρίτης εβδομάδας κάθε μήνα από τους 
ως άνω αναφερόμενους, ενώ άλως εξαιρετικά κατά το 
μήνα Σεπτέμβριο να γίνονται δύο (2) συνεδριάσεις κάθε 
Τετάρτη της τρίτης και τέταρτης εβδομάδας του μήνα 
αυτού, με έναρξη συνεδριάσεων στις 09.00 π.μ. 

Κατόπιν τούτων, η Ολομέλεια του Δικαστηρίου τού¬ 
του, μετά από ανταλλαγή απόψεων μεταξύ των μελών 
της και την τήρηση της νόμιμης διαδικασίας, έκρινε 
ομόφωνα ότι, ενόψει της κατάργησης των μεταβατικών 
εδρών, σύμφωνα με τις διατάξεις του άρθρου 38 του 
Ν. 4274/2014, είναι αναγκαία η έγκριση της τροποποίη¬ 
σης του Κανονισμού Εσωτερικής Υπηρεσίας του Πρω¬ 
τοδικείου Κοζάνης, σύμφωνα με την 1/2015 απόφαση 
της Ολομέλειας αυτού, όπως ειδικότερα ορίζεται στο 
διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την υπ’ αριθμ. 1/2015 απόφαση της Ολο¬ 
μέλειας του Πρωτοδικείου Κοζάνης και την δί αυτής 
τροποποίηση του ισχύοντος Κανονισμού Εσωτερικής 
Υπηρεσίας του, και ειδικότερα: 

Ορίζει ότι το Μονομελές Πλημμελειοδικείο Κοζάνης, 
που θα εκδικάζει τις ποινικές υποθέσεις της Επαρχίας 
Εορδαίας, θα συνεδριάζει στο Ειρηνοδικείο Πτολεμαΐ¬ 
δας, δύο (2) φορές κάθε μήνα, πλην των μηνών Ιουλίου 
και Αυγούστου, κατά τους οποίους δεν θα πραγματο¬ 
ποιούνται συνεδριάσεις, και συγκεκριμένα κάθε Τετάρτη 
της δεύτερης και τρίτης εβδομάδας κάθε μήνα, ειδικά 
δε κατά το μήνα Σεπτέμβριο κάθε Τετάρτη της τρίτης 

και τέταρτης εβδομάδας, με ώρα έναρξης των συνε¬ 
δριάσεων την 09.00. 

Η ισχύς του τροποποιηθέντος Κανονισμού θα αρχίσει 
από την 16 η Σεπτεμβρίου 2015, κατόπιν δημοσίευσης της 
παρούσας στην Εφημερίδα της Κυβερνήσεως. 


Κρίθηκε, αποφασίσθηκε και εκδόθηκε, στην Αθήνα, 
στις 28 Μαΐου 2015. 

Ο Πρόεδρος 

ΑΘΑΝΑΣΙΟΣ ΚΟΥΤΡΟΜΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 6 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήΙίρ://νννννν.β1.9Γ - β-σιαΐΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02013470307 1 50004 * - 















































































